cyanic-selkie/wikianc huggingface dataset:
আর্নেস্ট ডি সিলভা
শখ
রাষ্ট্রীয় ও সামাজিক কাজের বাইরে ডি সিলভার প্রধান শখ ছিলো ডাকটিকিট সংগ্রহ।তার সিলনীয় টিকিটের সংগ্রহ ছিলো বিশ্বমানের,যার একমাত্র প্রতিদ্বন্দ্বী হতে পারতেন রাজা পঞ্চম জর্জ। তাকে তার সময়ের অন্যতম গুরুত্বপূর্ণ 'ফিলাটেলিস্ট' গণ্য করা হয়। তার সংগ্রহে ছিল সেসময়ের দুর্লভতম এবং মহার্ঘ্য ডাকটিকিট কমলা-লাল মরিশাস "পোস্ট অফিস"।তার দাতব্য কাজের অংশ হিসেবে তিনি সেই ডাকটিকিটটি তার আত্মীয় স্যার সিরিল ডি জয়সাকে দান করে দেন,ওয়াইএমবিএ প্রধান কার্যালায় ভবন নির্মাণের জন্য। পরবর্তীতে ডাকটিকিটটি ১৯৯৩ সালে এক নিলামে এক দশমিক এক মিলিয়ন মার্কিন ডলার মূল্যে বিক্রি হয়।
সম্মাননা
আর্নেস্ট ডি সিলভা সিলনে তার জনসেবামূলক কর্মকাণ্ডের জন্য ১লা জানুয়ারি,১৯৪৬ তারিখে রাজা ষষ্ঠ জর্জ কর্তৃক নাইট উপাধিতে ভূষিত হন। তার কার্যক্রমের স্বীকৃতিস্বরূপ,ফ্লাওয়ার রোড(যেখানে তিনি বাস করতেন)কে 'স্যার আর্নেস্ট ডি সিলভা মাওয়াথা' নামকরণ করা হয় এবং তার নামে পৃথক স্ট্যাম্প তৈরি করা হয়। তার প্রজন্মের সর্বোচ্চ সম্মান এবং বিত্তের অধিকারী হিসেবে তাকে প্রথম সিলনীয় গভর্নর জেনারেল(সিলনে বৃটিশ রাজের প্রতিনিধি এবং কার্যত রাষ্ট্রপ্রধান) পদগ্রহণের আমন্ত্রণ জানানো হয়,যা তিনি ব্যক্তিগত কারণে প্রত্যাখান করেন। তার বহুল কাঙ্ক্ষিত সিলনীয় স্বাধীনতার প্রায় দশ বছর পর,ব্যক্তিগত ৭০ বছর বয়সে স্যার আর্নেস্ট ডি সিলভা'র মৃত্যু হয়। বহু রাষ্ট্রনেতা ও প্রশাসনিক ব্যক্তির সমাগম হয় তার শেষকৃত্যানুষ্ঠানে। তাকে "একজন আপাদমস্তক সজ্জনব্যক্তি" হিসেবে উল্লেখ করে তদানীন্তন প্রধানমন্ত্রী এস.ডব্লিউ.আর.ডি. বন্দরনায়েকে শোকপ্রকাশ করেন এবং শ্রীলঙ্কার জন্য তার জনহিতৈষী কর্মকাণ্ডের প্রতি কৃতজ্ঞতা জ্ঞাপন করেন।
মোহাম্মদ বারগৌতি
মোহাম্মদ বারগৌতি (محمد برغوثي) ফিলিস্তিনি কর্তৃপক্ষের জোট মন্ত্রিসভায় স্থানীয় সরকারমন্ত্রী ছিলেন। আগের মন্ত্রিসভায় তিনি শ্রমমন্ত্রীর পদে ছিলেন। ২৯ জুন ২০০৬-এ ইসরায়েলের অপারেশন সামার রেইনের অংশ হিসাবে মোহাম্মদ বারগৌতিকে ইসরায়েল গ্রেপ্তার করেছিলো। মোহাম্মদ বারগৌতি রামাল্লার উত্তরে একটি গ্রামে যাওয়ার পথে যখন তার গাড়িটি থামিয়ে তাকে আটক করা হয়। তিনি ১৪ আগস্ট ২০০৬-এ মুক্তি পান।
কাফ্রিখাল ইউনিয়ন
নামকরণ
ইউনিয়নের মুরাদদর্প নারায়নপুরে অবস্থিত,কাফ্রিখাল শব্দটি আতিপ্রাচিন নামকরা একটি বিল বা খাল, এই বিল বা খাল নাম থেকে পরবর্তীতে কাফ্রিখাল নাম হয়। অবস্থানগত  দিকথেকে মিঠাপুকুর উপজেলা হতে উত্তর পূর্ব দিকে আনুমানিক ১২ কিঃ মিঃ দূরে অবস্থিত।
দর্শনীয়
কাফ্রিখাল বিল। কাফ্রিখালবিল মিঠাপুকুর উপাজেলা সদর থেকে ২ কিঃ মিঃ উত্তর পূর্ব দিকে ঈদগারপুর ও জালালপুর গ্রামে অবস্থীত, উপাজেলা সদর থেকে পাকা রাস্তা হাপ কিঃ মিঃ উত্তরে ঝিনুক ছিনেমা হলের পূর্ব দিক দিয়ে ১ কিঃ মিঃ আসলে এই বিলটি পাওয়া যায়।
ফকির বাড়ি। কাফ্রিখাল ইউনিয়নের এনায়েতপুর গ্রামের পূর্ব দিকে এই ঐতিহাসিক বাড়িটির দেখা মেলে। এটি ফকির বিদ্রোহের সঙ্গে জড়িত ঐতিহাসিকভাবে গুরত্বপূর্ণ একটি বাড়ি। যেখানে ‘পল্লী জাদুঘর’ রয়েছে।
হাবিল
হেবল (הֶבֶל Héḇel, in pausa, Hā́ḇel; Ἅβελ, Hábel; هابيل) হলেন ইব্রাহিমীয় ধর্মসমূহে বাইবেলের আদিপুস্তকে উল্লিখিত একজন ব্যক্তিত্ব। তিনি ছিলেন কাবিলের ছোট ভাই এবং প্রথম দম্পতি আদম ও হাওয়ার কনিষ্ঠ পুত্র। তিনি ছিলেন একজন মেষপালক যিনি তার পালের প্রথমজাত কয়েকটি পশু ও এদের মেদ উপহাররূপে সদাপ্রভুর উদ্দেশে উৎসর্গ করেন। সদাপ্রভু হেবলের উপহার গ্রহণ করেন, কিন্তু তার ভাইয়ের উপহার অগ্রাহ্য করেন। হিংসার দরুন কয়িন হেবলকে হত্যা করে।
আদিপুস্তক অনুসারে, এটাই ছিল মানব ইতিহাসের প্রথম হত্যাকাণ্ড।
পরিচয়
হাবিল ছিলেন আদমের দ্বিতীয় ছেলে। তার সাথে জন্ম নেয় এক কন্যা। তার নাম গাযা। আদমের প্রথম ছেলের নাম কাবিল ও কন্যার নাম একলিমা।
বিবাহ নিয়ে কাবিলের সাথে দ্বন্দ্ব ও হাবিলের মৃত্যু
আদমকে প্রদত্ত বিধান অনুযায়ী এক গর্ভের ছেলে সাথে আরেক গর্ভের মেয়ের বিবাহ হত। এ অনুযায়ী হাবিলের সাথে বিবাহ একলিমার এবং কাবিলের সাথে বিবাহ গাযার হওয়ার কথা। একলিমা ছিলেন সুন্দরী আর গাযা ছিলেন কালো। তাই কাবিল জেদ ধরে বসে একলিমাকে বিবাহ করার। কিন্তু আদম কাবিলের দাবি প্রত্যাখ্যান করে বিফহান অনুযায়ী বিবাহ দেন। ফলে কাবিল রেগে যায় এবং হাবিলকে হত্যা করে।
প্রথম কুরবানি
আদম কাবিলের দাবি সঠিক কি না, তা প্রমাণ করার জন্য কুরবানির ব্যবস্থা করেন। কুরআনে শুধু হাবিল ও কাবিলের কুরবানি দেওয়া এবং একজনের কবুল হওয়ার কথা রয়েছে। হাবিল দিল একটি মেষ কুরবানি এবং কাবিল দিল এক আঁটি ফসল। তারা উভয়ে কুরবানি কবুল করার জন্য আল্লাহর কাছে প্রার্থনা করে। তখন অদৃশ্য থেকে আগুন এসে হাবিলের কুরবানি গ্রাস করল, কিন্তু কাবিলের কুরবানি মাটিতে পড়ে রইল।
রতুয়া খোলা
রতুয়া খোলা (নেংলিশ: রাতুয়া রিভারিয়া) (নেপালি: रतुवा खोলা) নেপালের পূর্ব অংশের একটি নদী। এটি নেপালের চুরে পাহাড় থেকে উদ্ভূত হয়েছে ও পরে ভারতে প্রবেশ করে বিহারের কানকাই নদীর সাথে মিশেছে। এই নদীটি নেপালের পূর্বাঞ্চলের বৃহত এবং উন্নত দামক শহরের পূর্ব সীমান্ত হিসাবে কাজ করে। এই নদীটি ছিলহড় গ্রামকেও স্পর্শ করেছে।
চ্যানেল ৪
thumb|upright=0.75|চ্যানেল ৪ এইচডি লোগো, ২০০৭ থেকে ২০১৫ পর্যন্ত ব্যবহৃত।
চ্যানেল ৪ বা চ্যানেল ফোর (Channel 4) একটি যুক্তরাজ্যভিত্তিক পাবলিক সার্ভিস টেলিভিশন প্রচার কোম্পানি। ১৯৮২ সালের ২ নভেম্বর এরা কার্যক্রম শুরু করে। যদিও অর্থনৈতিকভাবে এটি স্বাধীন, তদুপরি একটি ব্যক্তি মালিকানাধীন প্রতিষ্ঠান। টেলিভিশন চ্যানেলটি মূলত চ্যানেল ফোর টেলিভিশন কর্পোরেশনের মালিকানাধীন। এই পাবলিক সংগঠনটির গোড়াপত্তন হয় ১৯৯০ সালে, যা কর্মকাণ্ড শুরু করে ১৯৯৩ সালে।
প্রভাত নলিনী দাস
প্রভাত নলিনী দাস (ডিসেম্বর ১৯, ১৯২৭ - নভেম্বর ১৪, ২০১৮) একজন শীর্ষস্থানীয় ভারতীয় বুদ্ধিজীবী এবং শিক্ষাবিদ ছিলেন। তিনি ইংরেজি বিভাগের অধ্যাপক ছিলেন এবং দিল্লি বিশ্ববিদ্যালয়ের লেডি শ্রী রাম কলেজ, উৎকল বিশ্ববিদ্যালয় এবং রাঁচি বিশ্ববিদ্যালয়ের ইংরেজি বিভাগের প্রধান হিসাবে দায়িত্ব পালন করেছিলেন। তিনি ভারতীয় প্রযুক্তিবিদ্যা প্রতিষ্ঠান কানপুরের কলা বিভাগের প্রথম ডিন ছিলেন। ভারতীয় সংসদের আইন দ্বারা প্রতিষ্ঠিত ভারতের কেন্দ্রীয় বিশ্ববিদ্যালয় উত্তর-পূর্ব পার্বত্য বিশ্ববিদ্যালয়ে তিনি প্রো-উপাচার্য ছিলেন, এবং নাগাল্যান্ডে এদের কোহিমা ক্যাম্পাসটি তাঁর স্বাধীন দায়িত্বে ছিল।
প্রাথমিক জীবন এবং শিক্ষা
প্রভাত নলিনী দাস যে যে বিশ্ববিদ্যালয়ে পড়াশোনা করেছেন সেখানেই তিনি শ্রেণীতে শীর্ষস্থান লাভ করেছেন। তিনি রাভেনশ বিশ্ববিদ্যালয় থেকে সোনার পদক নিয়ে ইংরেজিতে বিএ (সাম্মানিক) অর্জন করেছিলেন। তিনি এলাহাবাদ বিশ্ববিদ্যালয় থেকে তিনটি স্বর্ণপদক অর্জন করে বিশ্ববিদ্যালয়ের শীর্ষস্থান দখল করে ইংরেজিতে এমএ অর্জন করেছিলেন। তিনি ফুলব্রাইট স্মিথ-মুন্ড স্কলার হিসাবে মিনেসোটা বিশ্ববিদ্যালয়ে ইংরেজিতে আরও একটি স্নাতকোত্তর অর্জন করেছিলেন এবং সেই বিশ্ববিদ্যালয়েও শীর্ষে ছিলেন। সেখানে তিনি মিনেসোটা বিশ্ববিদ্যালয়ের ফেলোশিপ সংস্থা থেকে পুরস্কার, ইংরেজি বিভাগে বছরের সেরা স্নাতক শিক্ষার্থী (১৯৫৪) পুরস্কার, ডেল্টা ফাই ল্যামডা পুরস্কার এবং লেখার দক্ষতার জন্য একটি বিশেষ পদক অর্জন করেছিলেন। মিনেসোটাতে, তিনি স্যামুয়েল মঙ্ক, রিকার্ডো কুইন্টানা, রবার্ট পেন ওয়ারেন, মারে ক্রিগার, অ্যালেন টেট, জন বেরিম্যান, এলিজাবেথ জ্যাকসন এবং জন হোস্পার্সের মত শিক্ষার্থীদের মধ্যে থেকে তারকা শিক্ষার্থী হিসেবে নির্বাচিত হয়েছিলেন। এদের মধ্যে জন হোস্পার্স পরবর্তীতে লিবার্তেরিয়ান পার্টির প্রথম মার্কিন রাষ্ট্রপতি প্রার্থী হন।
তাঁকে রাভেনশ বিশ্ববিদ্যালয় থেকে সম্মানসূচক ডি.লিট উপাধি দেওয়া হয়।
পরিবার
নলিনী জন্মগ্রহণ করেছিলেন কৃষ্ণ প্রিয়া দেবী ও রাধা কৃষ্ণ দাসের মেয়ে হয়ে। তাঁর বাবা রাভেনশ বিশ্ববিদ্যালয়ের পদার্থবিজ্ঞান বিভাগের অধ্যাপক এবং প্রধান ছিলেন এবং সত্যেন্দ্রনাথ বসুর সহপাঠী এবং সহকর্মী ছিলেন। তাঁর পরিবার ওড়িশার পুরী জেলার জমিদার পরিবারের অন্তর্ভুক্ত ছিল। তিনি বুদ্ধিজীবী, শিক্ষাবিদ ও সরকারী কর্মকর্তা বিধু ভূষণ দাসকে বিবাহ করেছিলেন এবং এর ফলে তিনি ভারতীয় প্ৰশাসনিক সেবর উচ্চপদস্থ কর্মচারী রায় বাহাদুর দুর্গা চরণ দাসের বড় পুত্রবধূ হয়েছিলেন। তাঁর সন্তান প্রজ্ঞা পারমিতা প্রথম ওড়িয়া মহিলা হিসেবে ভারতীয় পররাষ্ট্র সেবার জন্য নির্বাচিত হয়েছিলেন; তাঁর আর এক মেয়ে উপালি অপরাজিতা, কার্নেগি মেলন বিশ্ববিদ্যালয়ের বিশিষ্ট ফেলো এবং নৃত্যবিশারদ ওড়িশি এবং ভারতনাট্যম শিল্পী। তৃতীয় কন্যা আশুতোষ শেশবালয় সাংবাদিক এবং প্রযুক্তি পরামর্শক এবং তিনি সর্বাধিক বিক্রিত বই "রাইজিং এলিফ্যান্ট" এর রচয়িতা এবং ইউরোপের সুরক্ষা উপদেষ্টা হিসাবে কাজ করেছেন।
লেখক এবং অনুবাদক
নলিনী বেশ কয়েকটি বিখ্যাত উড়িয়া রচনাকে ইংরেজিতে অনুবাদ করেছিলেন। তিনি ১৯৭৪ সালে উৎকল বিশ্ববিদ্যালয়ের ইংরেজি বিভাগের প্রধান হিসাবে স্নাতকোত্তর পাঠ্যক্রমের জন্য অনুবাদকে একটি বিষয় হিসাবে পাঠ্যক্রমের অন্তর্ভুক্ত করেছিলেন। এটি সম্ভবত প্রথমের মধ্যে একটি, বা হয়তো প্রথম বিশ্ববিদ্যালয় ছিল, যেখানে অনুবাদ করা শুরু হয়েছিল। তিনি ১৯৭০ এর দশকের শেষদিকে, বিশ্ববিদ্যালয় অনুদান কমিশন পরিকল্পনার অধীনে বিশিষ্ট লেখক গোপীনাথ মোহান্তিকে উৎকল বিশ্ববিদ্যালয়ে দু'বছরের জন্য একজন বিশিষ্ট পরিদর্শক অধ্যাপক এবং গৃহস্থিত লেখক হিসাবে আমন্ত্রণ জানিয়েছিলেন।
ইন্ডিয়ান মাউন্টেনিয়ারিং ফাউন্ডেশন
আইএমএফ এর ইতিহাস
স্যার এডমন্ড হিলারী এবং তেনজিং নোরগে ১৯৫৩ সালে প্রথম মাউন্ট এভারেস্টে আরোহণ করার পর, ভারতে পর্বতারোহণে উতসাহ উদ্দীপনার সৃষ্টি হলে ইন্ডিয়ান মাউন্টেনিয়ারিং ফাউন্ডেশনের প্রতিষ্ঠা হয়। ১৯৫৭ সালে চোইউ অভিযানের পৃষ্ঠপোষক কমিটি হিসাবে আইএমএফ গঠন করা হয়। ফাউন্ডেশন নিবন্ধিত হয় ৩ নভেম্বর, ১৯৬১ সালে এবং ১৯৮০ সালে ভারতের তদানীন্তন প্রধানমন্ত্রী ইন্দিরা গান্ধীর দ্বারা নতুন ভবনের উদ্বোধন করা হয়।
আইএমএফ মাউন্টেন ফিল্ম ফেস্টিভাল
আইএমএফ মাউন্টেন ফিল্ম ফেস্টিভাল ইন্ডিয়ান মাউন্টেনিয়ারিং ফাউন্ডেশন দ্বারা আয়োজিত একটি মাউন্টেন ফিল্ম ফেস্টিভাল।  এই প্রতিযোগিতামূলক ইভেন্টটি হিমালয়ের দু: সাহসিক কার্যকলাপ ছায়াছবির মাধ্যমে তুলে ধরে। ফিল্ম ফেস্টিভাল সঞ্চালিত হয় দিল্লিতে ইন্ডিয়ান মাউন্টেনিয়ারিং ফাউন্ডেশন চত্বরে।
চলচ্চিত্র উৎসব পরিচালনা করেন বিখ্যাত হিমালয় পর্বতারোহী, ক্যাপ্টেন মোহন সিং কোহলির পুত্র, মনীন্দর কোহলি। ক্যাপ্টেন মোহন সিং কোহলি ১৯৬৫ সালের ভারতের পরিচালিত এভারেস্টের প্রথম অভিযানের সদস্য ছিলেন। তিনি ১৯৮৯ থেকে ১৯৯৩ অবধি ইন্ডিয়ান মাউন্টেনিয়ারিং ফাউন্ডেশনের সভাপতি ছিলেন।
মগড়া নদী
মগড়া নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ১১২ কিলোমিটার, গড় প্রস্থ ৭৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক মগড়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৫। এই নদী নেত্রকোণাকে ঘিরে রেখেছে। মগড়ার বহমান পথ শহরটির সৌন্দর্য বাড়িয়ে দিয়েছে বহুগুণ।
উৎপত্তিস্থল ও শেষপ্রান্ত
মগড়া নদী নেত্রকোণা জেলার পূর্ব ধলাইয়ের নিম্নাঞ্চল থেকে সৃষ্ট ধলাইখালে এই নদীর উৎপত্তি। এটি একই জেলার মদন উপজেলার ধনু নদীতে এসে মিলিত হয়েছে।
প্রবাহপথ
সেনেরচর থেকে খড়িয়া নদী বেয়ে ময়মনসিংহের ফুলপুর উপজেলার বুড়বুড়িয়া বিল, ঐ বিল থেকে বেরিয়ে গজারিয়া ও রাংসা নদীর স্রোতের সঙ্গে মিলিত হয়ে ফুলপুরের ঢাকুয়া-র ভেতর দিয়ে সরাসরি পূর্বদিকে ধলাই নামে প্রবাহিত হয়েছে। পূর্বধলার হোগলা বাজারের পাশ দিয়ে পূর্বধলা সদরের ভেতর দিয়ে ত্রিমোহনীতে এসে দক্ষিণে প্রবাহিত হয়েছে। সে স্থান থেকে মগড়া নামে পরিচিত।
সেখান থেকে প্রথমে পাঁচ মাইল পর্যন্ত দক্ষিণ দিকে প্রবাহিত হয়ে দয়াগঞ্জ ঘাট থেকে সরাসরি পূর্ব দিকে আকাঁবাকা হয়ে নেত্রকোণা শহরের পাশ দিয়ে আটপাড়া হয়ে মদন হয়ে ধনু নদীতে পতিতহয়েছে। বিভিন্ন স্থানে মগড়ায় মিলিত হয়েছে লাওয়ারী নদী, ধলাই, কংসের শাখা, সাইডুলি, পাটকুঁড়া নদী-শাখানদী। নেত্রকোণা জেলায় মগড়া নদীর গতিপথ সব চেয়ে বেশি। নদীটি কোথাও ধলাই নামে, কোথাও মগড়া নামে খ্যাত। এ জেলার চারশ বর্গমাইল এলাকা দিয়ে মগড়া নদীর প্রবাহ রয়েছে। মগড়া ও কংস নদী ৮/১০মাইল ব্যবধানে প্রায় ৪০ মাইল সমান্তরালভাবে পূর্বদিকে প্রবাহিত হয়েছে।
বান্ধবী (চলচ্চিত্র)
বান্ধবী (হাঙ্গুল: 반 두비) হলো ২০০৯ সালে মুক্তিপ্রাপ্ত একটি দক্ষিণ কোরিয়ার স্বাধীন চলচ্চিত্র। এটি, অভিবাসী শ্রমিকদের সমস্যা নিয়ে তৈরী এক চলচ্চিত্র। এই চলচ্চিত্রটির পরিচালক ছিলেন সীন ডঙ-ইল্ִ এবং প্রযোজক সীন ডঙ-ইল্ִ ও কিম ইল-কুওন। আর এই চলচ্চিত্রের কাহিনী লিখেছেন লী ছাঙ-ওন এবং সীন ডঙ-ইল্ִ। এই চলচ্চিত্রের করীম নাম ভূমিকায় অভিনয় করেছেন মাহবুব আলম পল্লব এবং অন্যান্য চরিত্রে বায়েক জিন-হী, লী ইল-হ্ִয়া, পার্ক হিউক-কওন ও জাং ডঙ-গিউ।
কাহিনী
চলচ্চিত্রটি তে দেখানো হয়েছে দক্ষিণ কোরিয়ার একজন প্রত্যাহত এবং বিদ্রোহী উচ্চ-বিদ্যালয়ের কিশোরীর সাথে এক বাংলাদেশী অভিবাসী শ্রমিকের ভালোবাসা- যে শ্রমিকটি আবার তার অবৈতনিক মজুরি ফিরে পাওয়ার জন্য মরিয়া- এবং তার সাথে তুলে আনা হয়েছে অভিবাসী শ্রমিকদের বিভিন্ন সমস্যার বিষয়।
চলচ্চিত্রটিতে এক জায়গায় আবার নায়ক, মাহবুব আলম পল্লবের কণ্ঠে গাওয়া একটি বাংলা গানও রয়েছে!
রোকেয়া আফজাল রহমান
রোকেয়া আফজাল রহমান (২৪ সেপ্টেম্বর ১৯৪১ - ৫ এপ্রিল ২০২৩) একজন বাংলাদেশি ব্যবসায়ী, বাংলাদেশের তত্ত্বাবধায়ক সরকারের সাবেক উপদেষ্টা এবং মিডিয়া ওয়ার্ল্ড লিমিটেডের চেয়ারপারসন ছিলেন।
জন্ম ও শিক্ষাজীবন
রোকেয়া আফজাল রহমানের জন্ম ১৯৪১ সালের ২৪ সেপ্টেম্বর কলকাতায়। তাঁর বাবা ব্যারিস্টার খোন্দকার আলী আফজাল ছিলেন বঙ্গীয় আইন পরিষদ বা বেঙ্গল লেজিসলেটিভ অ্যাসেমব্লির সচিব। আর মা সাদিয়া আফজাল কোনো আনুষ্ঠানিক পেশায় না থাকলেও ছিলেন গভীর শিক্ষানুরাগী।
রোকেয়া আফজাল রহমানের শিক্ষাজীবন শুরু কলকাতার লরেটো কনভেন্ট স্কুলে। পরে করাচির সেন্ট জেভিয়ার্স কনভেন্ট কলেজ থেকে মাধ্যমিক, উচ্চমাধ্যমিক ও স্নাতক ডিগ্রি অর্জন করেন।
কর্মজীবন
স্নাতক ডিগ্রি অর্জনের পরপরই ১৯৬২ সালে রোকেয়া আফজাল রহমান করাচিতে মুসলিম কমার্শিয়াল ব্যাংকে যোগাদানের মাধ্যমে কর্মজীবনে প্রবেশ করেছিলেন। ১৯৬৪ সালে তিনি ব্যাংকটির পূর্ব পাকিস্তান শাখায় দেশের প্রথম নারী ব্যাংক ম্যানেজার হিসেবে নিযুক্ত হয়ে আলোড়ন সৃষ্টি করেন। বাংলাদেশ ব্যাংক বোর্ডের সদস্য হিসেবে তিন বছর দায়িত্ব পালন করেন রোকেয়া আফজাল রহমান।
বেসরকারি প্রতিষ্ঠান মাইডাসের একেবারে প্রতিষ্ঠালগ্ন থেকেই তিনি এর কর্মকাণ্ডের সাথে যুক্ত ছিলেন। সংশ্লিষ্টদের সাথে মিলে পরবর্তীতে তিনি গড়ে তোলেন মাইডাস ফাইন্যান্সিং লিমিটেড। মহিলা উদ্যোক্তাদের বিনা বন্ধকীতে ১০ লাখ টাকা পর্যন্ত ঋণদান, তাদের উৎপাদিত পণ্য বিক্রির জন্য ‘মিনি মার্ট’ নামক দোকান, উইমেন টু উইমেন সাপোর্ট পোগ্রামসহ বিভিন্ন উদ্ভাবনী প্রচেষ্টার যাত্রা শুরু করেন তিনি।
১৯৭৪ সালে মহিলা উদ্যোক্তা সমিতি বা উইমেন এন্ট্রাপ্রেনার্স অ্যাসোসিয়েশন গড়ে তোলেন। ২০০৬ সালে তিনি প্রতিষ্ঠা করেন বাংলাদেশ মহিলা উদ্যোক্তা ফেডারেশন বা বিএফডব্লিউই; সারাদেশে যার সদস্য সংখ্যা প্রায় ৫ লাখ।
মিডিয়াওয়ার্ল্ড লিমিটেড ও আরলিংকস লিমিটেড-এর চেয়ারম্যান রোকেয়া আফজাল রহমানের বিনিয়োগ আছে আর আর কোল্ড স্টোরেজ লিমিটেড,  আরিস হোল্ডিংস, ইমান কোল্ড স্টোরেজ, মাইডাস ফাইনান্সিং, মিডিয়া স্টার ও রিলায়েন্স ইন্স্যুরেন্সে। ডেইলি স্টার ও দৈনিক প্রথম আলোর পরিচালনা পর্ষদের সদস্য হিসেবেও সংশ্লিষ্টতা আছে তাঁর।
প্রেসিডেন্সি বিশ্ববিদ্যালয়ের প্রতিষ্ঠাতা চেয়ারম্যান ও এশিয়ান মহিলা বিশ্ববিদ্যালয়ের সাবেক চেয়ারপারসন রোকেয়া আফজাল রহমান টিআইবি ট্রাস্টি বোর্ডের সদস্য, মেট্রোপলিটন চেম্বার অব কমার্সের সভাপতি হিসেবে দায়িত্ব পালন করেন। ইন্টারন্যাশনাল চেম্বার অব কমার্স বাংলাদেশ-এর সহ-সভাপতি হিসেবে গুরুত্বপূর্ণ ভূমিকা পালন করছেন রোকেয়া আফজাল রহমান।
রোকেয়া বাংলাদেশ এশিয়া ইউনিভার্সিটি ফর উইমেন সাপোর্ট ফাউন্ডেশনের পরিচালনা পরিষদের চেয়ারম্যান ছিলেন। উইমেন এন্ট্রাপ্রেনার্স এসোসিয়েশন, বাংলাদেশ ফেডারেশন অব উইমেন এন্ট্রাপ্রেনার্স, ব্র্যাক, মানুষের জন্য ফাউন্ডেশন, বাংলাদেশ ফ্রিডম ফাউন্ডেশন সহ বিভিন্ন সংগঠনের সাথে যুক্ত থেকে নারীদের কল্যাণে কাজ করছেন রোকেয়া আফজাল রহমান।
সাবেক তত্ত্বাবধায়ক সরকারের উপদেষ্টা হিসেবে তিনি মহিলা ও শিশু বিষয়ক মন্ত্রণালয়, শ্রম ও কর্মসংস্থান মন্ত্রণালয়, সমাজকল্যাণ মন্ত্রণালয় এবং সংস্কৃতি মন্ত্রণালয়ের দায়িত্ব পালন করেন।
নিজের কর্ম ও অভিজ্ঞতার স্বীকৃতিস্বরূপ রোকেয়া আফজাল রহমান দেশে-বিদেশে বহু পদক ও পুরস্কারে ভূষিত হয়েছেন যার মধ্যে লিডিং উইমেন এন্ট্রাপ্রেনার্স অব দ্য ওয়ার্ল্ড, মন্টে কার্লো ১৯৯৯, আমেরিকান চেম্বারের বিসনেস পার্সন অব দি ইয়ার ২০০৩ ইত্যাদি অন্যতম।
মৃত্যু
রোকেয়া আফজাল রহমান ৫ এপ্রিল ২০২৩ সালে সিঙ্গাপুরের একটি হাসপাতালে শেষ নিশ্বাস ত্যাগ করেন।  তার বয়স হয়েছিল ৮২ বছর।
পাল্মোপ্ল্যান্টার ক্যারাটিডার্মা
পাল্মোপ্ল্যান্টার ক্যারাটিডার্মা হলো কিছু ভিন্নধর্মী রোগের সমষ্টি, যা হাতের তালু এবং পায়ের পাতার স্তর কর্নিয়ামের অস্বাভাবিক ঘনত্ব থেকে চিহ্নিত করা হয়। বাংলায় এটি পা-ফাটা রোগ নামে পরিচিত।
অটোসোমাল রিসেসিভ, ডমিন্যান্ট, এক্স-লিঙ্কড, এবং চিহ্নিত সকল ধরনেই এই রোগটির দেখা মিলেছে।
প্রকারভেদ
চিকিৎসাগতভাবে পাল্মোপ্ল্যান্টার ক্যারাটিডার্মার তিনটি স্বতন্ত্র প্যাটার্ন চিহ্নিত করা হয়। যথা: ডিফিউজ (বিস্তৃত), ফোকাল (কেন্দ্রস্থিত) ও পাঙ্ক্‌চেট (গুটি গুটি গর্তখচিত)।
ডিফিউজ
ডিফিউজ পাল্মোপ্ল্যান্টার ক্যারাটিডার্মা হলো এক ধরনের পাল্মোপ্ল্যান্টার ক্যারাটিডার্মা যা সমগ্র হাতের তালু এবং একমাত্র অংশে সমান, পুরু, প্রতিসম হাইপারক্যারাটোসিস দ্বারা চিহ্নিত করা হয়। এটি সাধারণত জন্মের সময় বা ব্যক্তিজীবনের প্রথম কয়েক মাসে স্পষ্ট হয়। পাল্মোপ্ল্যান্টার ক্যারাটিডার্মা একটি অটোসোমাল প্রভাবশালী ব্যাধি যেখানে হাইপারক্যারাটোসিস হাতের তালু এবং পায়ের পাতার মধ্যে সীমাবদ্ধ থাকে। ডিফিউজ পাল্মোপ্ল্যান্টার ক্যারাটিডার্মার প্রধান দুটি ধরন রয়েছে, যাদের ক্লিনিকাল অবস্থা একই রকমের। এগুলো হলো:
ফোকাল
ফোকাল পাল্মোপ্ল্যান্টার ক্যারাটিডার্মা হলো এমন এক ধরনের পাল্মোপ্ল্যান্টার ক্যারাটিডার্মা, যেখানে ক্যারাটিনের বৃহৎ ও অবিস্তৃত ভরের পুনরাবৃত্তি ঘর্ষণস্থলে (প্রধানত পায়ে, তবে হাতের তালু এবং অন্যান্য স্থানেও এটি) বিকশিত হয়। এটি মূলত কলাসের একটি ধরন, যা ডিসকয়েড (সংখ্যাসূচক) বা সরলরৈখিক হয়ে থাকে।
পাঙ্ক্‌চেট
পাঙ্ক্‌চেট পাল্মোপ্ল্যান্টার ক্যারাটিডার্মা হলো পাল্মোপ্ল্যান্টার ক্যারাটিডার্মার একটি রূপ যাতে অনেকগুলো ক্ষুদ্র "রেইনড্রপ" ক্যারাটোস থাকে যা সমগ্র পাল্মোপ্ল্যান্টারের উপরিভাগ ও ত্বকের ক্ষতকে জড়িত করতে পারে অথবা তাদের ছড়িয়ে পড়াকে সীমাবদ্ধ করতে পারে।
জিনগত সম্পর্ক
কেরাটিন ৯ ও কেরাটিন ১৬ -এর সাথে এপিডার্মোলাইটিক পাল্মোপ্ল্যান্টার ক্যারাটিডার্মার সম্পর্ক রয়েছে।
কেরাটিন ১ ও কেরাটিন ১৬ -এর সাথে নন-এপিডার্মোলাইটিক পাল্মোপ্ল্যান্টার ক্যারাটিডার্মার সম্পর্ক রয়েছে।
বিশ্ব ধর্ম দিবস
বিশ্ব ধর্ম দিবস হল একটি পালন যা ১৯৫০ সালে মার্কিন যুক্তরাষ্ট্রের বাহাইসের জাতীয় আধ্যাত্মিক পরিষদ দ্বারা শুরু হয়েছিল, যা প্রতি বছর জানুয়ারি মাসের তৃতীয় রবিবার বিশ্বব্যাপী পালিত হয়। যদিও মার্কিন যুক্তরাষ্ট্রে সূচনা করা হয়েছিল, বিশ্ব ধর্ম দিবসটি বাহাই ধর্মের অনুসারীদের দ্বারা আন্তর্জাতিকভাবে উদযাপন করা হয়।
এটি একটি "বাহাই-অনুপ্রাণিত ধারণা যা নিজের জীবনকে গ্রহণ করেছে" হিসাবে বর্ণনা করা হয়েছে, বিশ্ব ধর্ম দিবসের উত্স ধর্মের একত্ব এবং প্রগতিশীল উদ্ঘাটনের বাহাই নীতিগুলির মধ্যে নিহিত, যা ধর্মকে সর্বত্র ক্রমাগত বিকশিত হিসাবে মানবতার ইতিহাস বর্ণনা করে। বিশ্ব ধর্ম দিবসের উদ্দেশ্য হল বিশ্বের ধর্মগুলির অন্তর্নিহিত আধ্যাত্মিক নীতিগুলি সামঞ্জস্যপূর্ণ এবং ধর্মগুলি মানবতাকে একত্রিত করতে গুরুত্বপূর্ণ ভূমিকা পালন করে এমন ধারণাগুলিকে তুলে ধরা।
মন্তব্য
<references group="" responsive="0">
ফ্রিডরিখ নিচে
ফ্রিড‌রিখ‌ ভিল‌হেল্ম নিচে (Friedrich Wilhelm Nietzsche, ফ্রিড্‌রিখ্‌ ভিল্‌হেল্‌ম্‌ নিচে, আ-ধ্ব-ব: [ˈfʁiːtʁɪç ˈniːtʃə], জন্ম ১৫ই অক্টোবর, ১৮৪৪ - মৃত্যু ২৫শে আগস্ট, ১৯০০) (কখনও কখনও "নিৎশে"-ও লেখা হয়) একজন বিখ্যাত জার্মান দার্শনিক, কবি ও ভাষাতত্ত্ববিদ ছিলেন। নিচে তার পেশাজীবন শুরু করেন একজন ভাষাতাত্ত্বিক হিসেবে। ১৮৬৯ সালে, ২৪ বছর বয়সে তিনি ব্যাসেল বিশ্ববিদ্যালয়ে ভাষাতাত্ত্বিক হিসেবে যোগ দেন। কিন্তু ১৮৭৯ সালে স্বাস্হ্যগত কারণে পদত্যাগ করেন যা তাকে জীবনের অধিকাংশ সময় পীড়িত রেখেছিল। ১৮৮৯ সালে, ৪৫ বছর বয়সে তিনি মানসিক বিকারগ্রস্ত হয়ে পড়েন। তিনি ১৯০০ সালে মৃত্যুবরণ করেন।
নিচে-র বিখ্যাত "ঈশ্বর মৃত এবং আমরাই তাকে হত্যা করেছি।" দর্শন ছিলো ওই আমলের ধর্মীয় অনুশাসনের বিরুদ্ধে একটি বড় প্রতিবাদ। তিনি পশ্চিমা সনাতন ধর্মীয় বিশ্বাস কে চ্যালেঞ্জ করেছিলেন। সাম্রাজ্যবাদ বিস্তারে ধর্মকে যখন ব্যবহার করা হচ্ছিল, যখন আফ্রিকার "কালো মানুষকে" 'শিক্ষিত' করার 'মহান দায়িত্ব' নিয়ে ধর্ম প্রচারকরা আফ্রিকায় তাদের কর্মকাণ্ডের বিস্তৃতি ঘটিয়েছিলেন, তখন নিৎসের লেখনীতে এর সমালোচনা করা হয়েছিলো। তিনি তথাকথিত গণতন্ত্রকে ঘৃণা করতেন। গণতন্ত্রে যে সমতার কথা বলা হয়, তা তার পছন্দ ছিলো না। তিনি ভবিষ্যতে এক ধরনের অনিশ্চয়তা,বিপ্লব,যুদ্ধ,ও সংঘর্ষের ভবিষ্যদ্বাণী করেছিলেন।।
উম্মে কুলসুম বিনতে আলী
পরিবার
সাথে সাদৃশ্যপূর্ণ ছিলেন।
মৃত্যু
আবদুল্লাহর জীবদ্দশায় উম্মে কুলসুম এবং তার ছেলে জায়েদ একই সময়ে মারা গিয়েছিলেন। ৮০ জন লোক তাদের জানাজা অংশগ্রহণ করেছিলেন, যেখানে সা'দ ইবনুল আ'স জানাজার ইমামতি করেছেন এবং জামাতে আব্দুল্লাহ ইবনে উমর এবং আবু হুরাইরাহও অন্তর্ভুক্ত হয়েছিল।
চিকনাই নদী
চিকনাই নদী বাংলাদেশের উত্তর-পশ্চিমাঞ্চলের নাটোর এবং পাবনা জেলার একটি নদী। নদীটির দৈর্ঘ্য ৫৭ কিলোমিটার, গড় প্রস্থ ৫১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক চিকনাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৩৯।
বর্ণনা
বর্ষাকালে এবং বন্যার সময়ে পদ্মা থেকে আসা অতিরিক্ত পানি চিকনাই নদী দিয়ে প্রবাহিত হয়ে বড়াল নদীতে পতিত হয়। চিকনাই নদীতে প্রচুর মাছ পাওয়া যায়।
নদী পার্শ্ববর্তী গ্রাম
চিকনাই নদীটি যেসকল গ্রামের পাশ দিয়ে প্রবাহিত হয়েছে তার মধ্যে অন্যতম একটা গ্রাম হলো বড় গাড়ফা, নদীটি বড় গাড়ফা ও দিয়ার গাড়ফা নামক ২টা গ্রামের সীমানা হিসেবেও ব্যবহৃত হয়।
কোণ ত্রিখণ্ডন
thumb|right|200px|[[Neusis construction|নিউসিস পদ্ধতিতে কোণ তিনভাগ করা সম্ভব, কিন্তু তা দাগবিহীন রুলার ও কম্পাস ব্যবহার করে জ্যামিতিক চিত্র অঙ্কণের গ্রিক পদ্ধতি তা অনুমোদন করে না।]] thumb|right|200px|[[রুলার। প্রদর্শিত রুলারটি দাগকাটা — একটি আদর্শ সোজাপ্রান্তে দাগকাটা থাকে না।]] thumb|right|150px|একটি [[কম্পাস (অঙ্কণ)|কম্পাস]]
কোণ ত্রিখন্ডিত করা কম্পাস ও দাগহীন রুলার দিয়ে জ্যামিতিক চিত্র অঙ্কণ সংক্রান্ত গ্রিক গণিতের একটি ধ্রুপদী সমস্যা। এ ধরনের সমস্যা সমাধানে দুটি হাতিয়ার ব্যবহার করা যেতে পারে: ১) একটি দাগ না-কাটা রুলার ও ২) একটি কম্পাস. সমস্যা হচ্ছে- এমন একটি কোণ তৈরি করতে হবে যা প্রদত্ত যে কোন কোণের এক-তৃতীয়াংশ। কেবলমাত্র এ দুটি হাতিয়ার ব্যবহার করে এটি করা অসম্ভব। এ কাজটি করার জন্যে ঘন মূল নেয়ার প্রয়োজন পড়ে, যা এ ধরনের হাতিয়ারের সাহায্যে নির্ণয় করা সম্ভবপর নয়। তবে সাধারণভাবে কোন উপায়েই কোণকে কম্পাস ও রুলারের সাহায্যে তিনভাগ করা যায় না মানে এই নয় যে কম্পাস ও রুলারের সাহায্যে কোন কোণকেই তিনভাগ করা সম্ভব নয়। এছাড়াও, বিশ্লেষণী উপায়ে কোণকে ত্রিখন্ডিত করা যেতে পারে।
দৃষ্টিকোণ এবং অন্যান্য সমস্যার সাথে সম্পর্ক
thumb|left|125px|যেকোন [[কোণ|কোণকে দ্বিখণ্ডিত করার সমস্যা বহু আগেই সমাধান করা হয়েছে।]] কেবলমাত্র দাগহীন সোজাপ্রান্ত ও কম্পাস কম্পাস ব্যবহার করে গ্রিক গণিতবিদগণ সরলরেখাকে যেকোন সংখ্যক সমানভাগে ভাগ করা, সমান্তরাল রেখা অঙ্কণ, কোণ কোণ দ্বিখণ্ডিত করা, বিভিন্ন বহুভুজ অঙ্কণ করা এবং কোন বহুভুজের সমান বা দ্বিগুণ ক্ষেত্রফল বিশিষ্ট বর্গ অঙ্কণ করার কৌশল উদ্ভাবন করেন।
তিনটি সমস্যার সমাধান দুরূহ প্রমাণিত হয়:
সাধারণভাবে কোণকে ত্রিখন্ডিত করা সম্ভব নয়
কোন ত্রিখণ্ডিত করার জ্যামিতক সমস্যাকে বীজগণিতের সাথে তুলনা করা যায়- বিশেষত ঘন বহুপদীর সাথে- কোনের তিনগুণের সূত্রের সাহায্যে:
মূলদ সংখ্যাকে এভাবে চিহ্নিত করা যায়: \mathbb{Q}।
এখানে লক্ষণীয় এক ধাপে একটি ক্ষেত্র K থেকে অঙ্কনযোগ্য একটি সংখ্যা হল একটি দ্বিঘাত সমীকরণের সমাধান। আরও লক্ষ করুন \pi/3 রেডিয়ান (60 ডিগ্রি, 60° লেখা হয়) অঙ্কনযোগ্য।
যদিও \pi/3 রেডিয়ান (60 ডিগ্রি) কোণকে ত্রিখণ্ডিত করা যায় না। লক্ষ করুন ।
যদি 60° কে তিন ভাগ করা যেত, তাহলে ভাগ \mathbb{Q} এর সর্বনিম্ন বহুপদী হত দ্বিতীয় ঘাতের। এই ত্রিকোণমিতিক অভেদ থেকে পাই. এখন ধরি ।
উপরের অভেদ অনুসারে,. তাই. এদের গুণ করে পাই, বা. এখন প্রতিস্থাপন করি x = 2y, যেন. ধরি.
এখানে x এর (ফলে ) সর্বনিম্ন বহুপদী p(x) এর একটি উৎপাদক। যদি p(x) এর একটি মূলদ মূল থাকে, তবে মূলদ মূলের তত্ত্বানুযায়ী তা হবে 1 অথবা −1, স্পষ্টতই যার কোনটিই মূল নয়। ফলে p(x) একটি \mathbb{Q} এর জন্যে ইরিডিউসিবল, এবং এর সর্বনিম্ন পলিনমিয়াল এর ঘাত 3. ফলে রেডিয়ান কোণকে তিনভাগ করা সম্ভবপর নয়।
কিছু কোণকে ত্রিখন্ডিত করা যেতে পারে
কিছু বিশেষ কোণ ত্রিখন্ডিত করা সম্ভব (গ্রিক পন্থায়)। কোন কোণ \theta দেয়া থাকলে ঐ কোণের তিনগুণ কোণ 3\theta ত্রিখন্ডিত হয়। আবার কিছু অনির্মাণযোগ্য কোণ যদি দেয়া থাকে, তবে তাদের ত্রিখন্ডিত করা যায়, যেমন 3\pi/7। (3\pi/7 কে পাঁচ গুণ করা হলে 15\pi/7 কোণ পাওয়া যায়, যা হল একটি পূর্ণ বৃত্ত ও \pi/7 কোণ।) সাধারণভাবে কোন প্রদত্ত পূর্ণ সংখ্যা N এর জন্যে 2\pi/N কোণটি ত্রিখণ্ডনীয়, যদি এবং কেবল যদি 3 দ্বারা N বিভাজ্য না হয়।
দাগাঙ্কিত রুলারের সাহায্যে
কোণ ত্রিখণ্ডিত করবার একটি পন্থা হল গ্রিক পদ্ধতির "কিছুটা" পরিবর্তন করে দাগাংকিত রুলার ব্যবহার। আর্কিমিডিস প্রথম এ পদ্ধতির সাহায্যে কোণ তিনভাগ করেন।
right|thumbএই প্রমাণটি জ্যামিতির নিম্নোক্ত উপপাদ্য মেনে তৈরিকৃত (ডানে):
right|500px|কোণa কে সমত্রিখণ্ডিত করা হবে ডানের চিত্রে দিকে লক্ষ করে দেখুন; a কোণটি B বিন্দুর বাঁয়ে অবস্থিত। আমরা a কে ত্রিখণ্ডিত করবো।
প্রথমত, একটি রুলারে AB দূরত্বে দাগ কাটা আছে। রেখাটিকে বর্দ্ধিত করে কোণটিকে ছেদ করানো হয় এবং AB ব্যাসার্ধ বিশিষ্ট একটি বৃত্ত অঙ্কণ করা হল। রুলারটিকে A বিন্দুতে ধরা হল, এবং তারপর সরিয়ে C বিন্দুতে একটি ও D বিন্দুতে একটি দাগ এমনভাবে কাটা হল যেন CD = AB হয়। BC ব্যাসার্ধ অঙ্কণ করা হল। BCD ত্রিভুজের দুই বাহু সমান, তাই এটি একটি সমদ্বিবাহু ত্রিভুজ।
তাহলে, AB, BC, এবং CD রেখাংশ সমান দৈর্ঘ্যবিশিষ্ট।
এখন: ত্রিভুজ ABC এবং BCD সমদ্বিবাহু, ফলে উপপাদ্য তিন অনুযায়ী তাদের দুটি কোণ সমান। ছবিটি পুনরায় আঁকা হল, এবং কোণগুলো চিহ্নিত করা হল।
left|500px|পুনরায়, কোণ a কে দাগাংকিত রুলার ব্যবহার করে সমদ্বিখণ্ডিত করা হল।
অনুমিতি: AD একটি প্রদত্ত রেখা, এবং AB, BC, এবং CD প্রত্যেকেই সমান দৈর্ঘ্যবিশিষ্ট,
উপসংহার: কোণ b = (1/3) a.
প্রমাণ:
এখন, a - 3b = 0, or a = 3b, প্রমাণিত।
আদনান আল-হুসাইনি
আদনান গালেব আল-হুসাইনি (عدنان غالب الحسيني; জন্ম: ১৯৪৬) জেরুজালেমের ফিলিস্তিনি গভর্নর এবং ২০০৮ থেকে ২০১৮ পর্যন্ত কুদস গভর্নরেট ছিলেন। পরবর্তীতে আদনান গাইথ তার স্থলাভিষিক্ত হন। এছাড়াও তিনি ওয়াকফ সুপারভাইজার এবং ফিলিস্তিন ন্যাশনাল অথরিটি হায়ার কাউন্সিল অফ ট্যুরিজমের সদস্য। তিনি জেরুজালেমের সুপরিচিত আল-হুসাইনি পরিবারের অন্তর্গত, যেখানে তিনি জন্মগ্রহণ করেছিলেন।
ইতিহাস
১৯৭১ সালে, আল-হুসাইনি মিশরের কায়রোর আইন শামস বিশ্ববিদ্যালয় থেকে স্থাপত্যে বিএ ডিগ্রি লাভ করেন। এরপর তিনি জেরুজালেম ইসলামিক ওয়াকফের জেনারেল ম্যানেজার এবং সুপারভাইজার হিসেবে কাজ শুরু করেন। তিনি ১৯৯৯-২০০২ সালে ফিলিস্তিনি অঞ্চলে ফিলিস্তিনি হাউজিং কাউন্সিলের প্রধান হিসেবে দায়িত্ব পালন করেন। ১৯৯৯ সাল থেকে, তিনি পর্যটনের উচ্চ পরিষদের সদস্য ছিলেন।
পৌণ্ড্রক্ষত্রিয়
পৌন্ড্রক্ষত্রিয়, পুণ্ড্ররা বা পোদ বেদবাক্য মতে ছিল একটি জনগোষ্ঠী।
ইতিহাস
মহাভারতের দিগ্বিজয় শাখায় তাদের আবাস রূপে মুঙ্গেরের পূর্বদিক এবং কোশীর তট(অন্য নাম সপ্তকোশী নদী) শাসনকারী যুবরাজের সাথে তাদের সম্পর্ক ছিল বলে উল্লেখ করা হয়েছে। গুপ্ত শাসনকালে উৎকীর্ণ লিপি বা তাম্রশাসন এবং প্রাচীন চীনা লেখকরা পুণ্ড্রবর্ধন কে উত্তরবঙ্গে পুণ্ড্রদের স্থান রূপে উল্লেখ করে। পুণ্ড্রদের আবাসস্থলই পুণ্ড্র বা পুণ্ড্রবর্ধন নামে খ্যাত হয়েছিল।পৌন্ড্রক্ষত্রিয়রা অনেকের মতে  অনার্য একটি সম্প্রদায়।
কিন্তু পরবর্তীতে তারা ব্রাত্য ক্ষত্রিয়তে পরিণত হয়। পঞ্চানন বর্মা বাংলার বর্ণবাদী হিন্দুদের দৌরাত্ম ও নির্যাতনের শিকার উত্তরবঙ্গের ক্ষত্রিয়দের অবহেলিত রাজবংশী ক্ষত্রিয় থেকে আর্য জাতির পৌন্ড্রক্ষত্রিয় হিসেবে পুনরায় উচ্চবর্ণের বাঙালিদের শ্রদ্ধা ও স্বীকৃতি অর্জন করতে এই আন্দোলন করেন। তিনি মনে করেছিলেন রাজবংশীদের অবশ্যই সংগঠিত ও শিক্ষিত হওয়া উচিত যা তিনি ক্ষত্রিয় সভার মাধ্যমে অর্জন করার চেষ্টা করেছিলেন। এই সমিতিটি প্রমাণ করে যে রাজবংশীরা রাজকীয় বংশের ক্ষত্রিয় ছিলেন এবং কোচবিহারের রাজা বিশ্ব সিংহের সাথে তাদের ঐতিহাসিক ভাবে যোগসূত্র রয়েছে। সংস্কৃত সাহিত্য এবং ব্রাহ্মণ পন্ডিতদের উপর ভিত্তি করে তারা শতাব্দী ধরে পরশুরামের ভয়ে নিজেদের সত্য পরিচয় গোপনকারী ক্ষত্রিয় বলে প্রমাণ করেছিল। এই দাবির সমর্থনে এই আন্দোলনটি একটি আনুষ্ঠানিক ক্ষত্রিয়করণ প্রক্রিয়া পরিচালনা করে। বাংলা ১৩১৯ সালের ২৭ মাঘ পঞ্চগড়ের দেবীগঞ্জে লক্ষাধিক রাজবংশীর গণউপনয়ন করা হয়। যার ফলে উত্তরবঙ্গের গ্রামগুলিতে কয়েক হাজার রাজবংশীকে ‘ক্ষত্রিয় রাজবংশী’ হিসাবে প্রমাণ করার জন্য তাদের মধ্যে ব্রাহ্মণ্য রীতিনীতির পুনঃপ্রবর্তন করা হয়েছিল।
কলকাতা মেট্রোপলিটন অঞ্চলের পরোক্ষ অর্থনীতিতে এই গোষ্ঠীর একটি গুরুত্বপূর্ণ প্রভাব রয়েছে।
কোনো কোনো পণ্ডিত মনে করেন যে পৌন্ড্রক্ষত্রিয় এবং আরও অনেক বর্ণ মিলে নমঃশুদ্র জাতির উদ্ভব হয়েছে। নমঃশুদ্র, পোদ,পৌন্ড্রক্ষত্রিয় নৈকট্য দেখে মনে হয় যে, এরা সবাই একই বৈশিষ্ট্যের মানুষ। নৃতাত্ত্বিক বিচারে, এরা কেউ বিস্তৃত-শির নয়, সবাই নাতিদীর্ঘ বা মাঝারি আকারের।
পৌন্ড্রক্ষত্রিয় জনগোষ্ঠীদের অনেক বর্ণ‌বাদী নিম্ন বর্ণের বললে পৌন্ড্রক্ষত্রিয়রা নিজেদের ক্ষত্রিয় বলে পরিচয় দেয় ও ব্রাহ্মণ্য়‌ মূল্যবোধ, উপবীত ধারণ, দ্বাদশাহাশৌচ ইত্যাদি করছে। তাদের অনেকে যেমনঃ রাজবংশীরা নিজেদের দাবি প্রতিষ্ঠায় সামাজিক আন্দোলন করে আসছে।
বানৌজা সাগর
বাংলাদেশ নৌবাহিনী জাহাজ (সংক্ষেপেঃ বানৌজা) সাগর বাংলাদেশ নৌবাহিনীর টাইপ ০১০-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।
ইতিহাস
সশস্ত্র বাহিনীর জন্য গৃহীত আধুনিকায়ন পরিকল্পনার অংশ হিসেবে বাংলাদেশ সরকার গণচীন থেকে বানৌজা সাগর জাহাজটি সংগ্রহ করে। বাংলাদেশ সরকার ১৯৯৩ সালে চীন থেকে জাহাজ ক্রয় সংক্রান্ত চুক্তি সম্পাদন করে। এরই ধারাবাহিকতায় ১৮ ডিসেম্বর, ১৯৯৪ সালে টাইপ ০১০-শ্রেনির প্রথম জাহাজ হস্তান্তর করে। অবশেষে ২৭ এপ্রিল, ১৯৯৫ সালে বানৌজা সাগর জাহাজটি বাংলাদেশ নৌবাহিনীতে কমিশন লাভ করে। বর্তমানে এটি নৌবাহিনীতে মাইন বিধ্বংসী জাহাজ হিসেবে ব্যবহৃত হয়। ১৯৯৮ সালে জাহাজটিকে আপগ্রেড করা হয়‌। যার আওতায়, তামির II হাল মাউনন্টেড এ্যাক্টিভ সার্চ এন্ড অ্যাটাক সোনার টিকে কানাডিয়ান সেলসিয়াস টেক সিএমএএস৩৬/২৯ মাইন সনাক্তকরণ সোনার দ্বারা প্রতিস্থাপন করা হয়। এছাড়াও বানৌজা সাগর ২৮ নভেম্বর, ২০১৪ সালে চট্টগ্রামে ডুবে যাওয়া মাছ ধরার জাহাজ এফভি বন্ধন জাহাজটির উদ্ধার অভিযানে অংশগ্রহণ করে।
বৈশিষ্ট্য ও যান্ত্রিক কাঠামো
বানৌজা সাগর জাহাজটির দৈর্ঘ্য, প্রস্থ এবং গভীরতা । জাহাজটিতে রয়েছে ২টি পিসিআর/কলোমনা টাইপ ৯-ডি-৮ ডিজেল ইঞ্জিন এবং ২টি শ্যাফট। যার ফলে জাহাজটি ঘন্টায় সর্বোচ্চ গতিতে চলতে সক্ষম। এছাড়াও রয়েছে ১টি কানাডিয়ান সেলসিয়াস টেক সিএমএএস৩৬/২৯ মাইন ডিটেকশন সোনার এবং ১টি টাইপ ৭৫৬ আই-ব্যান্ড সার্ফেস সার্চ রাডার।
রণসজ্জা
বানৌজা সাগর জাহাজটি যুদ্ধকালীন সময়ে সহায়ক ভূমিকা পালন করলেও শান্তিকালীন সময়ে নদী এবং উপকূলবর্তী অঞ্চলে অভিযান পরিচালনায় এর সক্ষমতা বিশেষভাবে প্রশংসনীয়। শত্রু জাহাজ মোকাবেলা, চোরাচালান রোধ, জলদস্যূতা দমনে জাহাজটিতে রয়েছে:
বসুন্ধরা দেবী
বসুন্ধরা দেবী ছিলেন একজন ভারতীয় চলচ্চিত্র অভিনেত্রী, ভারতনাট্যমের প্রশিক্ষিত নৃত্যশিল্পী এবং কারণাটিক গায়ক। ভারতীয় অভিনেত্রী বৈজয়ন্তিমালা তাঁর মেয়ে।
অ্যামেরিকান বিউটি (১৯৯৯-এর চলচ্চিত্র)
অ্যামেরিকান বিউটি (American Beauty) স্যাম মেন্ডেজ পরিচালিত নাট্যধর্মী চলচ্চিত্র যা ১৯৯৯ সালে মুক্তি পায়। যুক্তরাষ্ট্রের শহরতলীর একটি পরিবারের কাহিনী এতে ফুটিয়ে তোলা হয়েছে। পরিবারের সদস্যদের বিচ্ছেদকে অস্তিত্ববাদের মোড়কে তুলে ধরা হয়েছে, সাথে ব্যঙ্গ-রসের মিশ্রণ ঘটানো হয়েছে। সিনেমাটি সমালোচক ও দর্শক সবার কাছেই বিপুল প্রশংসিত হয়। অ্যামেরিকান বিউটি সেরা ছবি ও সেরা পরিচালকসহ মোট পাঁচটি ক্ষেত্রে একাডেমি পুরস্কার অর্জন করে।
অরবিন্দ আপ্তে
অরবিন্দরাও লক্ষ্মণরাও আপ্তে (अरविंद आपटे; জন্ম: ২৪ অক্টোবর, ১৯৩৪ - মৃত্যু: ৫ আগস্ট, ২০১৪) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৯ সালে ভারতের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই ও রাজস্থান দলের প্রতিনিধিত্ব করেন অরবিন্দ আপ্তে। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, উইকেট-রক্ষণে দক্ষতা ছিল তার।
প্রথম-শ্রেণীর ক্রিকেট
১৯৫৫-৫৬ মৌসুম থেকে ১৯৭০-৭১ মৌসুম পর্যন্ত অরবিন্দ আপ্তের প্রথম-শ্রেণীর খেলোয়াড়ী জীবন চলমান ছিল।
ঘরোয়া রঞ্জী ট্রফি প্রতিযোগিতায় ৭০ গড়ে রান সংগ্রহের ন্যায় সুন্দর ক্রীড়াশৈলী প্রদর্শনের স্বীকৃতিস্বরূপ ১৯৫৯ সালে সংরক্ষিত উদ্বোধনী ব্যাটসম্যান হিসেবে ইংল্যান্ড গমনের জন্যে মনোনীত হন। আক্রমণধর্মী উদ্বোধনী ব্যাটসম্যান হিসেবে প্রভূতঃ সুনাম কুড়ান। ব্যাপক ও বিস্তৃতভাবে স্ট্রোকের ফুলঝুড়ি ছোটাতেন। ১৯৭২ সাল পর্যন্ত প্রথম-শ্রেণীর ক্রিকেট খেলতে থাকেন। ছয়টি সেঞ্চুরি করেন। ৩৩.৫১ গড়ে ২৭৮২ রান তুলেছিলেন অরবিন্দ আপ্তে।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অরবিন্দ আপ্তে। ২ জুলাই, ১৯৫৯ তারিখে লিডসে স্বাগতিক ইংল্যান্ড দলের বিপক্ষে প্রথমবারের মতো টেস্ট ক্রিকেট খেলতে নামেন। ইংল্যান্ডের জিওফ পুলার ও হ্যারল্ড রোডসের সাথে অরবিন্দ আপ্তের একযোগে টেস্ট অভিষেক পর্ব সম্পন্ন হয়। ঐ খেলায় তার দল ইনিংস ও ১৭৩ রানে পরাভূত হয়। এটিই তার একমাত্র টেস্টে অংশগ্রহণ ছিল।
ঐ সফরে মাঝারিমানের সফলতা পান। তিনটি সেঞ্চুরি সহযোগে ২৭.৫৩ গড়ে ৮৮১ রান তুলেন। ডার্বিশায়ারের বিপক্ষে ১৬৫ রানের ইনিংস খেলেন। নরি কন্ট্রাক্টরের আঘাতের কারণে লিডসে সিরিজের তৃতীয় টেস্টে খেলার সুযোগ পান। ৮ ও ৭ রান তুলে উভয় ইনিংসেই অ্যালেন মসের শিকারে পরিণত হন।
ব্যক্তিগত জীবন
মটর সাইকেল চালনায় বেশ আগ্রহী ছিলেন। ১৯৪৯ সালে বেন্টলি এমকে ষষ্ঠ রাউন্ড মুম্বইয়ে অংশ নেন। ১৯৫৩ থেকে ২০১৩ সাল পর্যন্ত লর্ডস টেস্টে নিয়মিতভাবে উপস্থিত থাকতেন। ১৯৯৯ সালে নতুন গণমাধ্যম কেন্দ্র নির্মাণের পূর্বে খরিদকৃত ফ্লাট থেকে মাঠে খেলার দৃশ্য দেখতেন।
৫ আগস্ট, ২০১৪ তারিখে ৭৯ বছর বয়সে মুত্রথলির ক্যান্সারে আক্রান্ত হয়ে পুনেতে অরবিন্দ আপ্তের দেহাবসান ঘটে। তার ভ্রাতা মাধব আপ্তে ভারতের পক্ষে টেস্ট ক্রিকেটে অংশগ্রহণ করেছিলেন।
রাহুল সাংকৃত্যায়ন
বাল্যজীবন
তার জন্ম ১৮৯৩ খ্রিষ্টাব্দে সনাতন হিন্দু ব্রাহ্মণ পরিবারে। জন্মস্থান উত্তর প্রদেশের আজমগড়ের একটি ছোট্ট গ্রাম। তার আসল নাম ছিল কেদারনাথ পাণ্ডে। ছোটোবেলাতেই তিনি মাকে হারান। তার পিতা গোবর্ধন পান্ডে ছিলেন একজন কৃষক। বাল্য কালে তিনি একটি গ্রাম্য পাঠশালায় ভর্তি হয়েছিলেন। আর এটিই ছিলো তার জীবনে একমাত্র প্রাতিষ্ঠানিক শিক্ষা। অষ্টম শ্রেণী অবধি অধ্যয়ন করেছিলেন। এখানে তিনি উর্দু ও সংস্কৃতের উপর প্রাথমিক শিক্ষা লাভ করেন। তিনি বহু ভাষায় শিক্ষা করেছিলেন যথা : হিন্দি, উর্দু, বাংলা, পালি, সংস্কৃত, আরবি, ফারসি, ইংরেজি, তিব্বতি ও রুশ।
ব্যক্তিগত জীবন
জালিওয়ানওয়ালা বাগের হত্যাকাণ্ড (১৯১৯) তাকে একজন শক্তিশালী জাতীয়তাবাদী কর্মীতে রূপান্তরিত করে। এ সময় ইংরেজ বিরোধী কার্যকলাপের অভিযোগে তাকে আটক করা হয় এবং তিন বছরের কারাদণ্ড ভোগ করতে হয়। এ সময়টিতে তিনি পবিত্র কুরআন শরীফ সংস্কৃতে অনুবাদ করেন। পালি ও সিংহল ভাষা শিখে তিনি মূল বৌদ্ধ গ্রন্থগুলো পড়া শুরু করেন। এ সময় তিনি বৌদ্ধ ধর্ম দ্বারা আকৃষ্ট হন এবং নিজ নাম পরিবর্তন করে রাখেন রাহুল (বুদ্ধের পুত্রের নামানুসারে) সাংকৃত্যায়ন (আত্তীকরণ করে যে)।, জেল থেকে ছাড়া পাওয়ার পর তিনি বিহারে চলে যান এবং ডঃ রাজেন্দ্র প্রসাদ-এর সাথে কাজ করা শুরু করেন। তিনি গান্ধিজীর আদর্শে অনুপ্রাণিত ছিলেন এবং এসময় তিনি গান্ধীজী প্রণীত কর্মসূচীতে যোগদান করেন। যদিও তার কোনো আনুষ্ঠানিক শিক্ষা ছিলো না, তবুও তার অসাধারণ পান্ডিত্যের জন্য রাশিয়ায় থাকাকালীন লেনিনগ্রাদ বিশ্ববিদ্যালয় থেকে তাকে শিক্ষকতার অনুরোধ করা হয়। তিনি তা গ্রহণ করেছিলেন। ভারতে এসে তিনি ডঃ কমলা নামক একজন ভারতীয় নেপালি মহিলা কে বিয়ে করেন। তাদের দুই সন্তান হয়, কন্যা জয়া ও পুত্র জিৎ। পরে শ্রীলঙ্কায় (তৎকালীন সিংহল) বিদ্যালঙ্কার বিশ্ববিদ্যালয়ে শিক্ষক হিসেবে যোগদান করেন। এখানে তিনি গুরুতর অসুস্থ হয়ে পড়েন। পরে দার্জিলিংয়ে, ১৯৬৩ খ্রিষ্টাব্দের ১৪ এপ্রিল তারিখে তিনি শেষ নিঃশ্বাস ত্যাগ করেন।
ভ্রমণ
রাহুল সাংকৃত্যায়নের ব্যক্তিগত জীবনের পুরোটাই কেটেছে ভ্রমণ করে। নয় বছর বয়সে তিনি পৃথিবী দেখার জন্য বাড়ি থেকে পালিয়ে যান। কয়েক বছর পর কিছুদিনের জন্য বাড়িতে ফিরে আসেন, এবং আবার বাড়ি ছাড়েন। এবারে তিনি একটি মঠে সংস্কৃত শিক্ষা গ্রহণ করেন। ভোজপুরী, মৈথিলী, নেপালি, রাজস্থানী প্রভৃতি ভারতের বিভিন্ন অঞ্চলের ভাষায় তার অসাধারণ দক্ষতা ছিল। তিনি এমনকি ফটোগ্রাফিও শিখেছিলেন। তিনি ভারতের সকল তীর্থ-ক্ষেত্রে ভ্রমণ শুরু করেন। তিনি মাদ্রাজে ছিলেন এবং তামিল ভাষা শিখেছিলেন। এছাড়াও অন্ধ্র প্রদেশ, ব্যাঙ্গালোর, হাম্পি, কর্ণাটক প্রভৃতি স্থানেও ভ্রমণ করেন। ভ্রমণ করেই তিনি জীবনের বেশির ভাগ সময় কাটিয়েছেন। তিনি এমনকি তিব্বতের নিষিদ্ধ ভূমিতেও গিয়েছিলেন। কাশ্মীর, কার্গিল প্রভৃতি এলাকা দিয়ে পায়ে হেটে তিনি তিব্বতে প্রবেশ করেন। ১৩শ খ্রিষ্টাব্দে বখতিয়ার খিলজীর নালন্দা ও বিক্রমশিলা বিশ্ববিদ্যালয় এর পাঠাগার পুড়িয়ে ফেলার পর ভারতে সেই অর্থে তেমন সংস্কৃত ভাষার কাজ খুঁজে পাওয়া যায় না। রাহুল সাংকৃত্যায়নের মূল উদ্দেশ্য ছিলো হারিয়ে যাওয়া সংস্কৃত পুঁথি উদ্ধার করা, মূলত যেগুলো ছিলো বৌদ্ধ ধর্মের উপর। তিব্বত থেকে তিনি পালি ও সংস্কৃতের মূল্যবান পুঁথি, বই ও কিছু চিত্রকর্ম নিয়ে আসেন। এগুলো নালন্দা ও বিক্রমশিলা বিশ্ববিদ্যালয়ের পালিয়ে যাওয়া বৌদ্ধ ভিক্ষুগণ তিব্বতে নিয়ে গিয়েছিলেন। পাটনা জাদুঘরে এর একটি অংশ সংরক্ষিত আছে। তিনি তিন বার তিব্বত গিয়েছিলেন, তিব্বতীয় ভাষা শিখেছিলেন। তিব্বত-হিন্দী অভিধান রচনা করেছিলেন, যার শুধুমাত্র প্রথম অংশ তার মৃত্যুর পর প্রকাশিত হয়। তিনি এরপর শ্রীলঙ্কা, জাপান, কোরিয়া, চীন, রাশিয়া, তেহরান, বালুচিস্তান প্রভৃতি দেশ ভ্রমণ করেন।
লেখক জীবন
তিনি ২০ বছর থেকে লেখালেখি শুরু করেন। তিনি প্রতিদিন তার দিনলিপি রাখতেন সংস্কৃত ভাষায়। এটি পরে তার আত্মজীবনী লিখতে কাজে লেগেছিলো। তার মাতৃভাষা ছিল ভোজপুরী, তবে তিনি মূলত সংস্কৃতেই লেখালেখি করতেন। এছাড়াও হিন্দী ব্যবহার করতেন। তিনি অন্তত ৩৬টি ভাষা জানতেন। ভোজপুরী, হিন্দী ও সংস্কৃত ছাড়াও পালি, উর্দু, ফার্সি, আরবী, তামিল, তিব্বতী, সিংহলী, ফরাসি, রুশ প্রভৃতি ভাষা জানতেন। তিনি ছিলেন একজন ভারতবিশারদ। ভ্রমণ, সামাজিক বিজ্ঞান, ইতিহাস, দর্শন, ধর্ম, বিজ্ঞান প্রভৃতি বিষয়ের উপর তার অনেক গ্রন্থ আছে। এর মাঝে কিছু জীবনী ও আত্মজীবনীমূলক গ্রন্থও আছে। লেখক জীবনের পরের দিকে মৌলিক কাজ অব্যাহত থাকলেও গ্রন্থ সম্পাদনা, অভিধান সঙ্কলন ইত্যাদি তুলনামুলকাভাবে বেশি করেছেন। এ সময় তিনি সর্বহারা শ্রেণীর মহান নেতাদের জীবনী রচনায় মনোযোগ দেন। তার সর্বাধিক উল্লেখযোগ্য গ্রন্থ হলো ভোলগা থেকে গঙ্গা।, এটি রচনার পর ভারতের হিন্দীভাষী প্রায় সমস্ত অঞ্চল থেকে তাকে তীব্র বিরোধিতার সম্মুখীন হতে হয়েছিলো।
"ভোলগা থেকে গঙ্গা" ছাড়া তাঁর উল্লেখযোগ্য গ্রন্থগুলি হল - "মেরি জীবনযাত্রা", "মধ্য এশিয়ার ইতিহাস",  "দর্শন দিকদর্শন", "কিন্নর দেশে আমি", "যাত্রাপথে", "মানব সমাজ", "আমার লাদাখ যাত্রা", "ভারতে বৌদ্ধ ধর্মের উত্থান পতন", "তিব্বতের সওয়া বছর", "ভবঘুরে শাস্ত্র", "ইসলাম ধর্মের রূপরেখা", "মাও সে তুং", "আকবর", "স্তালিন", "বৈজ্ঞানিক বস্তুবাদ"  ইত্যাদি। "মেরি জীবনযাত্রা" বইয়ের ভূমিকায় বুদ্ধকে তাঁর শিক্ষক, গুরু আখ্যা দিয়ে তিনি লিখেছেন "নানা অভিমতকে আমি গ্রহণ করেছি একটা নৌকার মতো যাতে নদী পেরিয়ে বিপরীত দিকে যেতে পারি কিন্তু সেই অভিমতগুলোকে এমন বোঝা করে তুলিনি যাতে মনটাই পাষাণভার হয়ে যায়"।
মৃত্যু
শ্রীলঙ্কায় তিনি ডায়াবেটিস ও উচ্চ রক্তচাপে আক্রান্ত হওয়ায় মস্তিষ্কে রক্তক্ষরণ হয়। পরে তিনি স্মৃতিশক্তিও হারিয়ে ফেলেন। ১৯৬৩ সালের ১৪ই এপ্রিল দার্জিলিং শহরে রাহুল সাংকৃত্যায়ন মৃত্যুবরণ করেন।
আহমদ খান জামিল
ডঃ আহমদ খান জামিল (উর্দু/; জন্ম: ১২ই মে ১৯৩৯) একজন পাকিস্তানি অ্যানাস্থেসিস্ট যিনি অ্যানেশেসিয়াতে ব্যবহৃত একটি নন-কিংক ক্যাথেটার মাউন্ট আবিষ্কার করার জন্য কৃতিত্ব পেয়েছিলেন, প্রচলিত ক্যাথেটারগুলোর উন্নত। তিনি ফুসফুসের নিয়ন্ত্রিত বায়ুচলাচল শেখানোর জন্য একটি সাধারণ ডিভাইসও তৈরি করেছেন। অ্যানাস্থেসিয়ার সময় কৃত্রিম বায়ুচলাচল সম্পর্কে যুবা ডাক্তারদের প্রশিক্ষণের জন্য ডিভাইস সহায়ক।
প্রাথমিক ও শিক্ষা জীবন
ডঃ আহমদ খান জামিল ১৯৩৯ সালের ১২ মে পাকিস্তানের মর্দান জেলায় জন্মগ্রহণ করেছিলেন। তাঁর পিতা হাকীম ফজল আহাদ একজন ইউনানী চিকিৎসক ছিল। তিনি ১৯৬৫ সালে খাইবার মেডিকেল কলেজ থেকে এমবিবিএস ডিগ্রি অর্জন করেন। ১৯৬৪ সালে, যখন তিনি ছাত্র ছিলেন তখন তিনি 'ক্যান্সার নিয়ে জল্পনা' শীর্ষক তাঁর প্রথম বই লিখেছিলেন।
কর্ম জীবন
ইংল্যান্ডে অবস্থানকালে তিনি নিজেকে গবেষণার সাথে জড়িত করার সুযোগ এবং সময় খুঁজে পেয়েছিলেন এবং বেশ কয়েকটি ধারণার বিকাশ করেছিলেন, যার মধ্যে থেকে তিনি ব্যবহারিক ফলাফলের জন্য কয়েকটি মাত্র পুরোপুরি গবেষণা করতে পেরেছিলেন।
কৃতিত্ব
ডাঃ আহমদ জামিল তার চিকিৎসাপেশায় সেবা ছাড়াও বৈজ্ঞানিক গবেষণা ও আবিষ্কারের প্রতিও মনোযোগ দিয়েছেন। উদাহরণস্বরূপ তিনি অ্যানাস্থেসিয়াতে ব্যবহৃত নন-কিংক ক্যাথেটার মাউন্ট আবিষ্কার করেছিলেন, যা মানক ক্যাথেটারগুলোর চেয়ে ভাল। বাঁকানো অবস্থায় বিমানের রাবার টিউবিং কিঙ্কের তৈরি ক্যাথেটারগুলো মাউন্ট করা হয়। এটি নিউরোসার্জারি, মাথা এবং ঘাড়ে সঞ্চালিত অন্যান্য অপারেশনের জন্য অস্থিরতার সময় প্রচুর অসুবিধার কারণ হয়। এই অসুবিধা কাটিয়ে উঠতে ডাঃ আহমদ জামিল (অ্যানাস্থেসিস্ট, ম্যানচেস্টার) ক্যাথেটার মাউন্টটির নকশা করেছিলেন যার নাম দিয়েছিলেন তিনি 'নন- কিঙ্ক ক্যাথেটার মাউন্ট' । তিনি রোগীর ফুসফুস নিয়ন্ত্রিত বায়ুচলাচল শেখানোর জন্য একটি সাধারণ ডিভাইসও তৈরি করেছিলেন। অ্যানেশেসিয়া চলাকালীন কৃত্রিম বায়ুচলাচল সম্পর্কে প্রশিক্ষণের জন্য ডিভাইস সহায়ক। অর্থোপেডিক সার্জারি ব্যবহারের জন্য তিনি হিউমরাল এপিকোন্ডাইল হোল্ডারকেও ডিজাইন করেছিলেন। অস্থি চিকিৎসকরা হাড়ের পরিবর্তে ছোট এবং চিকন চিকিৎসাযুক্ত দূরবর্তী অংশটি ধরে রাখার সময় অসুবিধায় পড়েছিলেন। হিউমরাল এপিকোন্ডাইল ধারককে এই সমস্যাটি কাটিয়ে উঠার জন্য ডিজাইন করা হয়েছে। ডাঃ জামিল ১৯৬৮ সালে যন্ত্রটির নকশা করেছিলেন এবং তার বিশদটি বাথ ইনস্টিটিউট অফ মেডিকেল ইঞ্জিনিয়ারিংয়ে (বিআইএমআই) জমা দিয়েছিলেন। ১৯৬৯ সালে ইউকে শীর্ষস্থানীয় প্রস্তুতকারক - ডাউনস ব্রাদার্স মাইরে অ্যান্ড ফেল্পস লিমিটেড (গির্জার পথ, মিচাম, স্যারি, ইংল্যান্ড) একাত্তরে এটি তৈরি করেছিল। তিনি অন্ধ শ্বাসনালীর অন্তর্দৃষ্টি এবং পেডিয়াট্রিক এন্ডোট্র্যাসিয়াল টিউবের জন্য একটি সাধারণ ডিভাইসও ডিজাইন করেছিলেন। (পোর্টেক্স লিমিটেড কর্তৃক উৎপাদন ; হিথ, কেন্ট, ইংল্যান্ড)। ওষুধের পাশাপাশি তাঁর গবেষণাগুলোতে পদার্থবিজ্ঞান, প্রকৌশল, বিদ্যুৎ, চৌম্বকীয়তা এবং অন্যান্য বিষয় জড়িত ছিলেন। তিনি ১৯৭১ সালে একটি বই "ম্যাগনেটিক ভ্যাকুয়াম ও চৌম্বক উচ্চ চাপ" শীর্ষক লিখেছেন যা এখন ব্রিটিশ ন্যাশনাল বিবলিওগ্রাফির অংশ হয়ে গেছে। ডঃ জামিল একটি উদ্ভাবনী ও সৃজনশীল কাজের শিল্পকর্ম প্রকাশ করেছেন। আইএসবিএন  969-8260-00-5 । ডাঃ জামিল 'মানব ইতিহাস' শীর্ষক একটি চার্টও প্রকাশ করেছিলেন, হালনাগাদ করা চার্ট  অ্যাডিশনস উর্দু বিবরণের ইংরেজি অনুবাদ।
পি কে হালদার
প্রশান্ত কুমার হালদার বা পি কে হালদার একজন বাংলাদেশী-কানাডীয় নাগরিক এবং ব্যাংক কর্মকর্তা, যে বাংলাদেশের চারটি আর্থিক প্রতিষ্ঠান থেকে দশ বছরে প্রতারণা করে ১১ হাজার কোটি টাকা হাতিয়ে নেয়। প্রায় সাড়ে ছয় হাজার কোটি টাকা আত্মসাতের অভিযোগ ওঠার পর বাংলাদেশের দুর্নীতি দমন কমিশন (দুদক) সে এবং তার সহযোগীদের বিরুদ্ধে মোট ৩৪টি মামলা করেছিলো। ফলে ২০১৯ সালের শেষদিকে থেকে সে পলাতক ছিল। ১০২ বিলিয়ন টাকারও বেশি টাকা আত্মসাতের জন্য বাংলাদেশে তিনি অনুসন্ধিত ছিলেন, যা বাংলাদেশের সবচেয়ে বড় মামলাগুলির মধ্যে একটি। ডেইলি স্টার তাকে "সুইন্ডেলের সুলতান" বলে অভিহিত করেছে। তিনি বাংলাদেশ থেকে ৩৫ বিলিয়ন টাকা পাচার করেছেন বলে ধারণা করা হচ্ছে।
শৈশব
পিরোজপুরের এক দরিদ্র পরিবারে জন্ম নেয় প্রশান্ত কুমার হালদার। তার বাবা ছিলেন গ্রামের বাজারের একজন দর্জি।
কর্মজীবন
২০০৮ সালে হালদারকে ইন্ডাস্ট্রিয়াল অ্যান্ড ইনফ্রাস্ট্রাকচার ডেভেলপমেন্ট ফাইন্যান্স কোম্পানি লিমিটেডের ডেপুটি ম্যানেজিং ডিরেক্টর করা হয়।
হালদার ২০০৯ সালে রিলায়েন্স ফাইন্যান্স লিমিটেডের ব্যবস্থাপনা পরিচালক হন।
জুলাই ২০১৫ সালে হালদারকে এনআরবি গ্লোবাল ব্যাংকের ব্যবস্থাপনা পরিচালক নিযুক্ত করা হয় (পরে গ্লোবাল ইসলামী ব্যাংকের নামকরণ করা হয়)।
জালিয়াতি
অস্তিত্বহীন ৩০-৪০টি প্রতিষ্ঠানের বিপরীতে ঋণের নামে জালিয়াতি করে পি কে হালদার প্রায় সাড়ে ৩ হাজার কোটি টাকা আত্মসাৎ করে, যার মধ্যে রয়েছে পিঅ্যান্ডএল অ্যাগ্রো, পিঅ্যান্ডএল ইন্টারন্যাশনাল, পিঅ্যান্ডএল ভেঞ্চার, পিঅ্যান্ডএল বিজনেস এন্টারপ্রাইজ, হাল ট্রাভেল, হাল ইন্টারন্যাশনাল, হাল ট্রিপ, হাল ক্যাপিটাল, হাল টেকনোলজি, সুখাদা লিমিটেড, আনন কেমিক্যাল, নর্দার্ন জুট, রেপটাইল ফার্মসহ আরও একাধিক প্রতিষ্ঠান। হালদারের মালিকানাধীন এইচএএল ইন্টারন্যাশনাল, যার পরিচালক স্বপন কুমার মিস্ত্রি ছিলেন ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেডের পরিচালক। মিস্ত্রির স্ত্রী মিউচুয়াল ট্রাস্ট ব্যাংক লিমিটেড মেরিন-এর চেয়ারপারসন ছিলেন। স্বপনের ভাই উত্তম কুমার মিস্ত্রি এবং তার স্ত্রী মৃধা ইন্টারন্যাশনাল লিজিং অ্যান্ড ফাইন্যান্সিয়াল সার্ভিসেস লিমিটেড থেকে কোলাসিন নামে একটি ভুয়া কোম্পানির মাধ্যমে প্রায় ৮০ কোটি টাকা আত্মসাৎ করেন। পিপলস লিজিং অ্যান্ড ফাইন্যান্সিয়াল সার্ভিসেস লিমিটেড এবং উজ্জল কুমার নন্দী, তার প্রাক্তন সহকর্মী, পিপলস লিজিং অ্যান্ড ফাইন্যান্সিয়াল সার্ভিসেস লিমিটেডের চেয়ারপারসন ছিলেন। তারা হালদারকে পিপলস লিজিং অ্যান্ড ফাইন্যান্সিয়াল সার্ভিসেস লিমিটেড থেকে লাখ লাখ টাকা আত্মসাৎ করতে সাহায্য করেছিল। হালদার পিপলস লিজিং অ্যান্ড ফাইন্যান্সিয়াল সার্ভিসেস লিমিটেডের চেয়ারম্যান হয়েছিলেন।
বার্ণবার সুসমাচার
সাধু বার্ণবা লিখিত সুসমাচার (Ευαγγέλιο του Βαρνάβα; Vangelo di Barnaba; Evangelio de Bernabé) হল একটি পুস্তক যা নাসরতীয় যীশুর জীবনকে চিত্রিত করে। ধারণা করা হয় যে এটি বাইবেলীয় সাধু বার্ণবা কর্তৃক লিখিত, যিনি এই পুস্তক অনুসারে ছিলেন বারোজন প্রেরিতের একজন। এর দুটি পাণ্ডুলিপির অস্তিত্ব সম্পর্কে জানা যায়, উভয়ই ১৬শ বা ১৭শ শতকের। একটি ইতালীয় ভাষায় লিখিত এবং অপরটি স্পেনীয় ভাষায়। স্পেনীয় পাণ্ডুলিপিটি বর্তমানে হারিয়ে গেছে, এটির ১৮শ শতকের পাঠ্য শুধুমাত্র আংশিকভাবে সংরক্ষিত আছে। সাধু বার্ণবা চারটি ধর্মসম্মত সুসমাচারের মতো এটির একই দৈর্ঘ্য রেখেছেন। এটিতে উল্লেখিত অনেক ঘটনা ধর্মসম্মত সুসমাচারসমূহে খুঁজে পাওয়া যায়। কিছু গুরুত্বপূর্ণ ক্ষেত্রে এটি খ্রিস্টীয় উৎসের ইসলামি ব্যাখ্যার সাথে সাদৃশ্যপূর্ণ এবং খ্রিস্টানদের নূতন নিয়মের শিক্ষাগুলির বিপরীত। কিছু শিক্ষাবিদ পরামর্শ দেন যে, এটি পূর্বাবস্থায় অবশিষ্ট থাকতে পারে অথবা এটি অপ্রামাণিক কাজ হতে পারে (সম্ভবত গ্নোসটিক, এবাইওনিট বা ডায়াটিসারোনিক অথবা ইসলামি মতবাদের সাথে সমন্বয়ের জন্য এটি সম্পাদনা করা হয়েছে। কিছু মুসলিম এটিকে প্রেরিতদের লেখা মূল জীবন্ত সংস্করণ হিসাবে বিবেচনা করে। এছাড়াও কিছু ইসলামি সংগঠন ইসলামের দৃষ্টিভঙ্গিতে যীশুর উদ্ধৃতি সমর্থন করে।
পি কে হালদার
জালিয়াতি
ঢাকায় অবৈধ ক্যাসিনোতে বেশ কয়েকটি অভিযানের পর ২০১৯ সালে হালদারের বিরুদ্ধে তদন্ত শুরু হয়।
বার্ণবার সুসমাচার
বিষয়বস্তু
বার্নাবাসের সুসমাচারে, যতক্ষণ পর্যন্ত চারটি কেনানীয় গসপেল ( ম্যাথিউ, মার্ক, লুক এবং জন ) একত্রিত হয়, তাতে ২২২টি অধ্যায় এবং প্রায় ৭৫,০০০ শব্দ রয়েছে। এর মূল শিরোনাম, ইতালীয় পাণ্ডুলিপির প্রচ্ছদে প্রদর্শিত হচ্ছে, দ্য ট্রু গসপেল অফ যিশু, বলা হয় খ্রিস্ট, বিশ্বে ঈশ্বরের দ্বারা প্রেরিত একজন নতুন নবী: বার্নাবাস তাঁর প্রেরিতের বর্ণনা অনুসারে ;  এটি লেখকের একটি সমালোচনা অনুসরণ করে, যিনি নিজেকে বাইবেলের বার্নাবাস বলে দাবি করেন, "পৃথিবীতে বসবাসকারী সকলেই শান্তি ও সান্ত্বনা কামনা করে" ( পল দ্য অ্যাপোস্টেল সহ) যারা "একটি 'সবচেয়ে খারাপ মতবাদ' প্রচার করার জন্য শয়তানের দ্বারা প্রতারিত হয়েছে" 'যীশুকে ঈশ্বরের পুত্র বলে, সুন্নত প্রত্যাখ্যান করে [...] এবং প্রত্যেকটি নাপাক মাংসকে হালাল করা।"
এটিকে সুসমাচার সম্প্রীতি বলে মনে হয়, যা যিশুর পরিচর্যা এবং আবেগকে কেন্দ্র করে। গসপেলটি ম্যাথিউ এবং লুকের সম্মিলিত উপাদান দিয়ে শুরু হয়, যেমন প্রধান দূত গ্যাব্রিয়েলের দ্বারা মেরিকে ঘোষণা করা, ম্যাগিদের আরাধনা, নিরপরাধদের গণহত্যা, যীশুর খৎনা এবং মন্দিরে তার সন্ধান । এটিতে তারপর ৩০ বছর বয়সে যীশুর জীবনী বর্ণনা শুরু করে, যখন তিনি জলপাই সংগ্রহ করতে তার মায়ের সাথে জলপাই পাহাড়ে যান; সেখানে প্রার্থনা করার সময়, তিনি গ্যাব্রিয়েলের কাছ থেকে সুসমাচার পান। এই প্রকাশের পরে, সে তার মাকে বলে যে সে আর তার সাথে থাকবে না। যিশু পরে জেরুজালেমে যান এবং সেখানে প্রচার শুরু করেন। তিনি তার পরিচর্যার সময় তার সাথে যাওয়ার জন্য বারোজন প্রেরিত নিয়োগ করেন; গসপেল বার্নাবাস সহ মাত্র দশজনের কথা উল্লেখ করেছে। সুসমাচারটি খৎনার উৎস, খৎনা না করাদের নিন্দা এবং আব্রাহামের জীবন ( তার মূর্তি ধ্বংস এবং তার পুত্র ইসমাইলের বলিদান সহ) সম্পর্কে যীশুর জন্য দায়ী শিক্ষাগুলি অনুসরণ করে।
পি কে হালদার
জালিয়াতি
২০২০ সালের মার্চ মাসে হালদার তার বিরুদ্ধে ভ্রমণ নিষেধাজ্ঞা জারি করার এক ঘন্টা আগে বেনাপোল হয়ে বাংলাদেশ থেকে ভারতে পালিয়ে যান। সেখান থেকে তিনি কানাডায় পালিয়ে যান যার নাগরিক তিনি। তিনি কানাডায় পিএন্ডএল হ্যাল হোল্ডিং ইনকর্পোরেটেডের মালিক, যা ৩ জুলাই ২০১৪ সালে প্রতিষ্ঠিত হয়েছিল।
বার্ণবার সুসমাচার
বিষয়বস্তু
৩৯ অধ্যায়ে যীশু কর্তৃক মুহাম্মাদের নাম উল্লেখ রয়েছে। গসপেলটি যীশুর রূপান্তর এবং তার মশীহ মুহাম্মদের ঘোষণার কথা বর্ণনা করে, যিনি তাঁর পরে আসবেন। তার বেশ কয়েকটি দৃষ্টান্ত এবং শিক্ষার পরে এটি তার আবেগকে বর্ণনা করে, ব্যভিচারে গৃহীত মহিলা সম্পর্কে লেখক এবং ফরীশীদের সাথে তার দ্বন্দ্ব থেকে শুরু করে। মেরিকে গ্যাব্রিয়েল তার ছেলের আসন্ন ক্রুশবিদ্ধকরণ এবং এর থেকে তার সুরক্ষা সম্পর্কে বলেছিল; মহাযাজক, হেরোড অ্যান্টিপাস এবং পন্টিয়াস পিলাট তার সম্পর্কে কী করবেন তা আলোচনা করেন। যীশু এবং তাঁর শিষ্যরা নিকোদেমাসের বাড়িতে লুকিয়েছিলেন, যেখানে তাদের শেষ নৈশভোজ ছিল। জুডাস ইসক্যারিওট ত্রিশটি রূপার জন্য তাকে বিশ্বাসঘাতকতা করে; ঈশ্বর তখন গ্যাব্রিয়েল, মাইকেল, রাফায়েল এবং ইউরিয়েলকে আদেশ দেন যীশুকে "দক্ষিণ দিকে তাকিয়ে থাকা জানালার পাশে" তৃতীয় স্বর্গে নিয়ে গিয়ে বাঁচাতে।
পি কে হালদার
জালিয়াতি
২০২০ সালের ডিসেম্বরে ঢাকায় হালদারের সম্পত্তি দুর্নীতি দমন কমিশন বাজেয়াপ্ত করে। এছাড়াও তিনি আজিজ ফাইবার জুট কন্ট্রোল, নর্দান জুট ম্যানুফ্যাকচারিং কোম্পানি লিমিটেড, রহমান কেমিক্যালস এবং সিমটেক্স ইন্ডাস্ট্রিজের মালিক ছিলেন। তার চাচাতো ভাই অমিতাভ অধিকারী বাংলাদেশ সিভিল সার্ভিসে তার অ্যাডমিন ক্যাডারের চাকরি ছেড়ে দুটি কোম্পানিতে যোগ দেন।
বার্ণবার সুসমাচার
বিষয়বস্তু
জুডাস, যার মুখ ও বক্তৃতা যীশুর অনুরূপ পরিবর্তিত হয়েছে, অন্য শিষ্যরা যখন ঘুমাচ্ছে তখন ঘরে ফিরে আসে। তিনি এটা জেনে আশ্চর্য হয়েছেন যে তারা মনে করেন তিনিই ঈসা এবং তাকে গ্রেফতার করা হয়। পিলেট তার ক্রুশবিদ্ধ করার আদেশ দেন, এবং তাকে আরিমাথিয়ার সমাধির জোসেফের মধ্যে রাখা হয়। যীশু তাঁর মা এবং শিষ্যদের দেখতে এবং আসলে কী ঘটেছে তা বলার ক্ষমতার জন্য প্রার্থনা করেন। তিনি বার্নাবাসের দিকে ফিরে যান, যাকে তিনি কী ঘটেছিল সে সম্পর্কে লেখার জন্য আদেশ করেন। সুসমাচারটি শিষ্যদের ছড়িয়ে পড়া এবং পলের আরেকটি সমালোচনার সাথে শেষ হয়।
বিশ্লেষণ
বার্নাবাসের সুসমাচারে উল্লেখিত কাজ সমূহ স্পষ্টভাবে বাইবেলের নতুন নিয়মের যীশু এবং তার পরিষদের শিক্ষার বিপরীত, কিন্তু ইসলামিক বিশ্বাসের সাথে খুবই সঙ্গতিপূর্ণ। এখানে শুধুমাত্র মুহাম্মাদের নামই উল্লেখ করা হয় নি, বরং কালিমা শাহাদাতও উল্লেখ করা হয়েছে (অধ্যায় ৩৯)। এটিতে কঠোরভাবে পল এবং ত্রি-তত্ত্বের বিরোধীতা করা হয়েছে। এছাড়াও যীশুকে একজন নবী হিসেবে বর্ণনা করা হয়েছে এবং ঈশ্বরের পুত্র বলা হয় নি, যেখানে পল-কে "প্রতারিত" বলা হয়েছে। উপরন্তু, বার্নাবাসের সুসমাচারটি বলে যে, যীশু ক্রুশবিদ্ধ না হয়ে বরং জীবিত আকাশে উত্থিত হয়েছেন, যেখানে যিহূদা ঈষ্করিয়র-কে তার জায়গায় ক্রুশবিদ্ধ করা হয়েছে। এই বিশ্বাস---বিশেষভাবে, যীশু একজন ঈশ্বরের নবী এবং ক্রুশবিদ্ধ না হয়ে জীবিত অবস্থায় উত্থিত হয়েছিলেন---এটি ইসলামী শিক্ষার সাথে সঙ্গতিপূর্ণ অথবা যেখানে ইসলামের শিক্ষায় বলা হয়েছে যে, যীশু একজন প্রধান নবী; তিনি ক্রুশে মারা যান নি, বরং ঈশ্বরের দূত কর্তৃক তাকে জীবিত উঠিয়ে নেওয়া হয়েছে। অন্যান্য অনুচ্ছেদ, যা কুরআনের শিক্ষার সাথে বিপরীত। উদাহরণস্বরূপ, জন্মের সময়, যেখানে মেরী কোনো রকম ব্যাথা ছাড়াই যীশুর জন্ম দিয়েছেন অথবা যীশুর পরিষদের ক্ষেত্রে, যেখানে তিনি মদ পানের অনুমতি দেন এবং একবিবাহের নির্দেশ প্রদান করেন। অন্যান্য উদাহরণগুলির মধ্যে, নরক কেবলমাত্র সাতটি মারাত্মক পাপের জন্য হবে (বার্নাবাস: ৪--৪৪/১৩৫), যে কেউ খাৎনা করা অস্বীকার করে সে কখনো স্বর্গ ে প্রবেশ করতে পারবে না (বার্নাবাস: ১৭/২৩), সেখানে ৯টি স্বর্গ আছে (বার্নাবাস: ৩/১০৫)। যদিও বার্নাবাসের সুসমাচারে খ্রিস্টধর্ম এবং ইসলাম উভয় উপাদানসমূহের সমন্বয়ের প্রচেষ্টা দেখা যায়।